Babelscape/SREDFM huggingface dataset:
Toy Story 2

Το Toy Story 2 είναι αμερικανική ταινία κινουμένων σχεδίων με τη χρήση του ηλεκτρονικού υπολογιστή παραγωγής 1999. Αποτελεί την τρίτη μεγάλου μήκους ταινία της Pixar και συνέχεια του "Toy Story" (1995). Ο Τζον Λάσιτερ επέστρεψε στην καρέκλα του σκηνοθέτη και έγραψε το σενάριο μαζί με τους Ρίτα Χσιάο, Νταγκ Τσαμπερλέιν και Κρις Γουέμπ. Οι Τομ Χανκς και Τιμ Άλεν δανείζουν για δεύτερη φορά τις φωνές τους στους κεντρικούς χαρακτήρες του Σερίφη Γούντι και του Μπαζ Λαϊτγίαρ αντίστοιχα. Η συνέχεια βρίσκει τον Μπαζ και τα υπόλοιπα παιχνίδια να προσπαθούν να σώσουν τον Γούντι, ο οποίος έχει κλαπεί από ένα συλλέκτη παιχνιδιών.

Η Disney αρχικά οραματίστηκε το "Toy Story 2" ως μια συνέχεια που θα κυκλοφορούσε απευθείας στο βίντεο και η παραγωγή της ξεκίνησε σε ένα κτίριο χωριστά από την Pixar, με το μεγαλύτερο μέρος του προσωπικού να εργάζεται στην ταινία "Ζουζούνια" (Α Bug's Life, 1998). Όταν τα πρώτα δοκιμαστικά αποδείχθηκαν υποσχόμενα, η Disney αποφάσισε να κυκλοφορήσει την ταινία στους κινηματογράφους, η Pixar όμως δεν ήταν ευχαριστημένη με την ποιότητα της συνέχειας. Ο Λάσιτερ και η ομάδα του ανέπτυξαν ολόκληρη την πλοκή από την αρχή μέσα σε ένα σαββατοκύριακο. Παρά το γεγονός ότι η ανάπτυξη μιας ταινίας της Pixar απαιτεί χρόνια, η ημερομηνία κυκλοφορίας που είχε ήδη οριστεί δεν μπορούσε να αλλάξει και η παραγωγή του "Toy Story 2" έπρεπε να ολοκληρωθεί μέσα σε εννέα μήνες. 

Το "Toy Story 2" κυκλοφόρησε στους κινηματογράφους στις 24 Νοεμβρίου 1999. Απέσπασε εξαιρετικά σχόλια από τους κριτικούς, με αρκετούς να κάνουν λόγο για μία από τις λίγες συνέχειες που ξεπέρασαν την πρωτότυπη ταινία ενώ φιγουράρει μέχρι σήμερα σε λίστες με τις καλύτερες ταινίες κινουμένων σχεδίων όλων των εποχών. Έγινε μεγάλη εισπρακτική επιτυχία με τις συνολικές εισπράξεις να αγγίζουν τα 497,3 εκατομμύρια δολάρια παγκοσμίως. Έλαβε μία υποψηφιότητα για Όσκαρ Καλύτερου Τραγουδιού και βραβεύτηκε με τη Χρυσή Σφαίρα Καλύτερης Ταινίας Κωμωδία/Μιούζικαλ.

Η επιτυχία της ταινίας οδήγησε στη δημιουργία μίας ακόμη συνέχειας. Το "Toy Story 3" κυκλοφόρησε το 2010 και γνώρισε εξίσου μεγάλη εμπορική και καλλιτεχνική επιτυχία.
Δωδεκανησιακός Αθλητικός Ναυτικός Σύλλογος Δωριεύς

Ο Δωδεκανησιακός Αθλητικός Ναυτικός Σύλλογος Δωριεύς (Δ.Α.Ν.Σ. Δωριεύς) έχει έδρα τη Ρόδο. Το όνομά του προέρχεται από το Δωριέα, γιο του Ροδίτη Ολυμπιονίκη Διαγόρας ο Ρόδιος. Είναι ο αρχαιότερος ποδοσφαιρικός σύλλογος στα Δωδεκάνησα και αποτελεί ένα από τα πιο ιστορικά σωματεία. Ιδρύθηκε τη Κυριακή 24 Αυγούστου 1924 στη Ρόδο με πρόεδρο τον Γαβριήλ Μίσιο, ο οποίος στα χρόνια της Ιταλοκρατίας κάτω από αντίξοες συνθήκες, ίδρυσε αρχικά ποδοσφαιρικό τμήμα. Συγκεκριμένα στην αίθουσα της Αστικής Σχολής, με παρόντες τον αρχιμανδρίτη Γεράσιμο Σμυρνάκη, τον δικηγόρο Γιάννη Τσαβαρή καθώς και άλλους έγκριτους της εποχής.

Το 1929 με αφορμή το "κύπελλο της δημαρχίας" (αγώνας δρόμου γύρω από τα τείχη του κάστρου 4 χλμ) μετά από επεισόδια ανάμεσα στον Δωριέα και τον Διαγόρα οι Ιταλοί αποφάσισαν την διάλυση των σωματείων. Ο Δωριέας είχε κερδίσει το 1927 και 1928. Είχε περισσότερους φιλάθλους σε σχέση με όλες τις ομάδες της Ρόδου μέχρι τα τέλη της δεκαετίας του '70. Σήμερα αν και έχει χάσει εδώ και χρόνια το κύρος του, εντούτοις καταφέρνει και επιβιώνει χάρις στην ιστορική κληρονομιά που κουβαλά.

Ο σύλλογος ανέπτυξε και λειτούργησε αθλήματα όπως:

* Ποδόσφαιρο
* Καλαθοσφαίριση
* Ποδηλασία
* Στίβος
* Πυγμαχία
* Ιστιοπλοϊα
* Κωπηλασία
Κυριάκος Μαυρέας

Ο Κυριάκος Μαυρέας (Αθήνα, 1902 – Αθήνα, 9 Αυγούστου 1958) ήταν Έλληνας ηθοποιός.

Ο Μαυρέας ήταν αυτοδίδακτος και πολύπλευρο ταλέντο. Εμφανίσθηκε στη θεατρική σκηνή αρχικά ως τενόρος στον θίασο Παπαϊωάννου με την επιθεώρηση «Παναθήναια» το 1920. Αργότερα μεταπήδησε σε κωμικούς ρόλους και στράφηκε στην απόδοση διαφόρων τύπων της εποχής. Διακρίθηκε ως ηθοποιός της επιθεώρησης, ενώ συμμετείχε και σε πολλές ελληνικές κινηματογραφικές ταινίες.

Ο Μαυρέας άφησε επίσης στη δισκογραφία πολλές κωμικές ηχογραφήσεις τη δεκαετία του 1930.

Πέθανε στις 9 Αυγούστου 1958 από καρκίνο και κηδεύθηκε στο Α΄ Νεκροταφείο.
Άγια Πάθη

Άγια Πάθη ονομάζονται κυρίως τα, κατά τα Ιερά Ευαγγέλια των Χριστιανών, πάθη που υπέστη ο Ιησούς Χριστός για την σωτηρία του ανθρώπινου γένους τις τελευταίες ημέρες της ενανθρώπισής Του μέχρι του θανάτου Του.

Η ανάμνηση των Παθών αυτών, που λέγονται στην εκκλησιαστική γλώσσα και ""Πάθη του Σωτήρος" ή "Σεπτά" ή "Άχραντα Πάθη" γίνεται κατ΄ έτος με την τέλεση ειδικών ακολουθιών και τελετών διάρκειας μιας εβδομάδας που καθιερώθηκε να λέγεται "Μεγάλη Εβδομάδα".

Η Μεγάλη Εβδομάδα της οποίας κάθε ημέρα λαμβάνει προ του ονόματος το πρόθεμα "Μεγάλη", αρχίζει από την "Μεγάλη Δευτέρα", που κατά τον υμνογράφο "λαμπροφορεί των παθών του Κυρίου τας απαρχάς"" και λήγει το μεσονύκτιο του "Μεγάλου Σαββάτου" όπου και αρχίζει η ακολουθία της Αναστάσεως ή κοινώς λεγόμενης "Λαμπρής" επειδή η Κυριακή που ξημερώνει λέγεται ""Κυριακή της Ανάστασης" ή "Κυριακή της Λαμπρής" ή και απλά "Λαμπρή"" ή "Πάσχα".

Η κατ΄ εξοχήν όμως ημέρα των Αγίων Παθών είναι η "Μεγάλη Παρασκευή" όπου και κορυφώνεται το ""Θείο δράμα" του Ιησού Χριστού.

Εκφράσεις: Από την ανάμνηση αυτή προέρχονται και οι παρακάτω εκφράσεις:
* "Χριστέ μου τα πάθη Σου!", που συνηθίζεται να λέγεται σε αιφνίδιο δυσάρεστο άγγελμα.
* "Τα πάθη του Ιησού!"" που λέγονται σε χαρακτηρισμό μεγάλης κυρίως ταλαιπωρίας και βασάνων που υπέστη κάποιος.

Η ακολουθία των Αγίων Παθών (όρθρος της Μεγάλης Παρασκευής που τελείται συνήθως το βράδυ της Μεγάλης Πέμπτης) είναι ιδιαίτερα κατανυκτική και μεγάλη. Σ' αυτήν διαβάζονται και τα γνωστά 12 Ευαγγέλια. Το Τυπικό της ημέρας είναι αρκετά ενδιαφέρον και σύνθετο, ενώ διασώζει και αρχαίες τυπικές πράξεις που σήμερα έχουν ατονήσει ή έχουν εξαλειφθεί από τις ακολουθίες του υπόλοιπου χρόνου, όπως μπορεί κανείς να δει και στο Τυπικό της Εκκλησίας.
Σιδηροδρομικός Σταθμός Στροφυλίου

Ο Σιδηροδρομικός Σταθμός Στροφυλίου ήταν σταθμός των Σιδηροδρόμων Αττικής, επί της γραμμής "Πλατείας Λαυρίου" "- Στροφυλίου", της οποίας αποτελούσε τερματικό σταθμό, στη χιλιομετρική θέση 16,500 από το σταθμό Πλατείας Λαυρίου. Βρισκόταν στην Κηφισιά, στο τρίγωνο που περικλείεται από τις οδούς Στροφυλίου, Στρέιτ και Εμμανουήλ Μπενάκη και πήρε το όνομά του από τη συνοικία του Στροφυλίου, την οποία εξυπηρετούσε. Η ακριβής ημερομηνία εγκαινίων του σταθμού είναι άγνωστη, αλλά πάντως αυτά έλαβαν χώρα μετά το 1900. Η ημερομηνία κλεισίματος του σταθμού είναι επίσης άγνωστη, αν και εικάζεται ότι αυτό συνέβη στις 8 Αυγούστου 1938 (οι πηγές δεν είναι σαφείς, αν ο σταθμός Στροφυλίου είχε κλείσει πριν το κλείσιμο της γραμμής στις 8 Αυγούστου 1938, οπότε οι συρμοί από την Αθήνα θα τερμάτιζαν και πάλι για κάποια περίοδο στην Κηφισιά).

Απο τον σταθμό Στροφυλίου ξεκινούσε σιδηροδρομική γραμμή εύρους 1.000 χιλιοστών (μετρικό εύρος γραμμής), η οποία συνέδεε το δίκτυο των Σιδηροδρόμων Αττικής με τα λατομεία Διονύσου. Η γραμμή αυτή χρησιμοποιούταν από εμπορικούς συρμούς μεταφοράς λατομικών προϊόντων, ιδίως τη νύχτα, οι οποίοι έφταναν μέχρι και την Αθήνα μέσω του δικτύου των Σιδηροδρόμων Αττικής. Κατά καιρούς τη γραμμή αυτή χρησιμοποιούσαν και εκδρομικοί συρμοί των Σιδηροδρόμων Αττικής με προορισμό τον Διόνυσο.

Στη μελετώμενη επέκταση των ΗΣΑΠ απο την Κηφισιά προς τον Άγιο Στέφανο, προκρίνεται επαναλειτουργία με σταθμό σε μικρή απόσταση στον ΑΟΚ.

Συγκοινωνιακή εξυπηρέτηση: 1η Ταταίου ΟΣΥ: 504, 522, 721

Τοπόσημο της περιοχής του σταθμού είναι η οικία του Παύλου Μελά (Τατοϊου 50).
Σιδηροδρομικός Σταθμός Πλατείας Λαυρίου

Ο Σιδηροδρομικός Σταθμός Πλατείας Λαυρίου ήταν σταθμός των Σιδηροδρόμων Αττικής, επί της γραμμής Πλατείας Λαυρίου - Στροφυλίου, της οποίας αποτελούσε αφετηρία. Βρισκόταν στην Αθήνα και η ονομασία του οφειλόταν στην παρακείμενη ομώνυμη πλατεία. Η πλατεία Λαυρίου διαμορφώθηκε μαζί με τον σταθμό και ονομάστηκε έτσι επειδή ο παρακείμενος σταθμός θ' αποτελούσε την αφετηρία του δικτύου των Σιδηροδρόμων Αττικής (προς Στροφύλι και Λαύριο). Ουσιαστικά η πλατεία και ο σταθμός κατασκευάστηκαν και ονομάστηκαν ταυτοχρόνως. Εγκαινιάστηκε το 1889 και έκλεισε το 1926. Διέθετε περιστροφική πλάκα.

Ο σταθμός πλατείας Λαυρίου αναφερόταν σε ορισμένες ενδείξεις με την ονομασία «Ομόνοια», λόγω της εγγύτητάς του με την πλατεία Ομονοίας. Επίσης, σε άλλες ενδείξεις ο σταθμός αναφερόταν με την ονομασία «Αθήνα», θεωρούμενος ως κεντρικός σταθμός των Σιδηροδρόμων Αττικής για την Αθήνα. Μετά την επέκταση της γραμμής των Ελληνικών Ηλεκτρικών Σιδηροδρόμων από την Ομόνοια προς την Κηφισιά το 1957, ο σταθμός Ομονοίας του μετρό θεωρείται ότι παρέχει την εξυπηρέτηση που παρείχε στη διάρκεια της λειτουργίας του ο σταθμός πλατείας Λαυρίου, όσον αφορά τη διαδρομή Ομονοίας - Κηφισιάς.

Από το 1926 ο σταθμός χρησιμοποιείται ως στάση των γραμμών λεωφορείων 022, 035, 500, 608 και 622 και του τρόλλεϊ 6.

Πλατεια Λαυριου
Πλατεια Λαυριου
Πλατεια Λαυριου
Άλμπιν Γκράου

Ο Άλμπιν Γκράου (γερμ. "Albin Grau") (* 22 Δεκεμβρίου 1884 στο Βερολίνο, † 1971) ήταν αποκρυφιστής γερμανός παραγωγός ταινιών και χαράκτης.
Σπούδασε στην ακαδημία των τεχνών της Δρέσδης. Στις αρχές τις δεκαετίας του 1920 άρχισε να ασχολείται με την φιλοτέχνηση αφισών ταινιών. Το 1920 γνώρισε τον Φρίντριχ Μουρνάου και το 1921 παρήγαγε την σημαδιακή για την ιστορία του κινηματογράφου ταινία «Νοσφεράτου».

Ο Γκράου ήταν ως "Meister Pacitius" αρχηγός της μαγικής αδελφότητας "Fraternitas Saturni". Μέχρι τις αρχές της δεκαετίας του 1930 ήταν εκδότης του περιοδικού "Saturn Gnosis".

Στην ταινία "Shadow of the Vampire" του 2000, η οποία έχει θέμα μια φανταστική ιστορία γύρω από το γύρισμα της ταινίας Νοσφεράτου, ο ηθοποιός Ούντο Κίερ ερμηνεύει το ρόλο του Άλμπιν Γκράου.
Αλφάβητο

thumb|440x440px|Η κατανομή των συστημάτων γραφής σήμερα
Αλφάβητο είναι ένα σύστημα γραφής που γράφεται με σύμβολα τα οποία εικονίζουν τους στοιχειώδεις, τους απλούστατους ήχους (ή αλλιώς τους φθόγγους), της γλώσσας. Κάθε φθόγγος έχει ένα ιδιαίτερο σύμβολο και κάθε σύμβολο παριστάνει γενικά έναν φθόγγο. Οι φθόγγοι προκύπτουν από την ανάλυση των ήχων των συλλαβών στους υποκείμενους στοιχειώδεις συστατικούς τους ήχους. Κάθε γλώσσα περιλαμβάνει μικρό αριθμό φθόγγων. Τα σύμβολα γραφής ονομάζονται γράμματα, ψηφία ή χαρακτήρες. Στην αλφαβητική γραφή οι συλλαβικοί ήχοι αποδίδονται ως συνδυασμός των συμβόλων των φθόγγων από τη συνεκφορά των οποίων σχηματίζονται. Η σειρά των συμβόλων αντιστοιχεί στη σειρά εκφοράς τους. Οι λέξεις αποδίδονται ως διαδοχή συμπλεγμάτων συμβόλων κάθε ένα από τα οποία αποδίδει μια συλλαβή της λέξης. Το πρώτο συλλαβικό σύμπλεγμα συμβόλων αποδίδει την πρώτη συλλαβή, το δεύτερο τη δεύτερη κ.ο.κ. Το αλφάβητο αποτελεί ένα πλήρως αναλυτικό μοντέλο αντίληψης και γραπτής απόδοσης του προφορικού λόγου.

Η λέξη αλφάβητο δημιουργήθηκε από το όνομα των δύο πρώτων γραμμάτων του ελληνικού αλφαβήτου, τα οποία με τη σειρά τους προέρχονται από τις ονομασίες των αντίστοιχων γραμμάτων του φοινικικού αλφαβήτου. Πιθανώς ο όρος πλάστηκε αρχικά στη λατινική γλώσσα (alphabetum). Κατά το λεξικό Webster ο λατινικός όρος προέρχεται από την ελληνική λέξη αλφάβητος (η). Η λέξη αλφάβητο πέρασε στη γραπτή αγγλική γλώσσα το 1513 ως alphabet.
Ιωσίας

Ο Ιωσίας είναι πρόσωπο της Παλαιάς Διαθήκης και φέρεται ως γιος του Αμών. (Δ' Βασ. 21:26) Υπήρξε βασιλιάς του Ιούδα από το 639 μέχρι 608 π.Χ. όπου και φονεύθηκε στη Μεγιδδώ ή Μαγεδδή πολεμώντας κατά του Βασιλιά της Αιγύπτου (Φαραώ) Νεχώ Β'.
Θερινοί Ολυμπιακοί Αγώνες 1936

Οι Αγώνες της 11ης Ολυμπιάδας, κοινώς γνωστοί ως Θερινοί Ολυμπιακοί Αγώνες 1936 διοργανώθηκαν στο Βερολίνο από την 1 Αυγούστου έως τις 16 Αυγούστου 1936. Η συμμετοχή 49 εθνών και 3961 αθλητών στους αγώνες του Βερολίνου αποτέλεσε νέο ρεκόρ συμμετοχής.
Fullmetal Alchemist

Το Fullmetal Alchemist (ιαπωνικά: 鋼の錬金術師, Χέπμπορν: "Hagane no Renkinjutsushi") είναι σειρά manga της δημιουργού Χιρόμου Αράκαβα. Δημοσιεύτηκε για πρώτη φορά στις 22 Ιανουαρίου 2002 στο μηνιαίο περιοδικό "Monthly Shōnen Gangan" της Square Enix και ολοκληρώθηκε στις 12 Ιουνίου του 2010. Η πλοκή λαμβάνει χώρα την εποχή του 2ου Παγκοσμίου Πολέμου, σε ένα παράλληλο φανταστικό σύμπαν, όπου η αλχημεία αποτελεί την πιο προηγμένη επιστημονική πρακτική που είναι γνωστή στον άνθρωπο. Η ιστορία ακολουθεί τις περιπέτειες δύο αδελφών, των Έντουαρντ και Αλφόνς Έλρικ, στην προσπάθειά τους να διορθώσουν τις συνέπειες της καταστροφικής τους απόπειρας να διαπράξουν το απόλυτο ταμπού της αλχημείας: να φέρουν έναν άνθρωπο πίσω στη ζωή, την μητέρα τους. 

Η σειρά μεταφέρθηκε και στην τηλεόραση υπό τη μορφή anime, από το Studio Bones. Το πρώτο επεισόδιό της προβλήθηκε στις 4 Οκτωβρίου 2003, ενώ ολοκληρώθηκε στις 2 Οκτωβρίου 2004. Η σειρά αρχικά ακολουθούσε την ιστορία του manga, αλλά ακολούθησε ένα δικό της μονοπάτι μετά από κάποια επεισόδια. Την πλοκή της σειράς συμπλήρωσε μία ταινία με τίτλο "Fullmetal Alchemist η Ταινία: ο Κατακτητής της Σαμπάλα". Μια ποικιλία από μυθιστορήματα, OVAs, αφηγήσεις σε CD, soundtracks και βιντεοπαιχνίδια συμπληρώνουν το franchise. Στην Ελλάδα, η πρώτη σειρά anime και η ταινία προβλήθηκαν από το κανάλι Σινέ+. 

Στον 20ό τόμο του manga, η δημιουργός της σειράς ανακοίνωσε πως μια δεύτερη εκδοχή του anime βρίσκεται στη φάση της παραγωγής. Το έργο έχει αναλάβει και πάλι το ίδιο στούντιο, με νέο σκηνοθέτη και σεναριογράφο. Κατόπιν, ανακοινώθηκε πως η πρεμιέρα θα γίνει στις 5 Απριλίου 2009, ενώ οι ηθοποιοί που χάριζαν τις φωνές τους στα δύο αδέλφια θα αναλάβουν και πάλι τους ίδιους χαρακτήρες. Η δεύτερη εκδοχή ονομάστηκε Fullmetal Alchemist Brotherhood, και ακολουθούσε αυστηρά την ιστορία του manga.

Η σειρά σημείωσε μεγάλη επιτυχία τόσο στην Ιαπωνία, όσο και στις Ηνωμένες Πολιτείες. Μέχρι το Μάρτιο του 2007, είχε πουλήσει 27 εκατομμύρια αντίτυπα στην Ιαπωνία, ενώ μέχρι το Μάρτιο του 2008 είχε φτάσει τα 30 εκατομμύρια. Κατά τη διάρκεια του 2008, ο τόμος 19 πούλησε 1.081.575 αντίτυπα, αποτελώντας το 10ο κατά σειρά manga της Ιαπωνίας σε πωλήσεις. Εκτός από το κοινό, δέχθηκε και τα εγκώμια των κριτικών, που επιδοκίμασαν το γεγονός ότι οι χαρακτήρες της σειράς κερδίζουν λίγο λίγο σε ωριμότητα καθώς εξελίσσεται η σειρά, αλλάζοντας αντιλήψεις ανάλογα με τις εμπειρίες που βιώνουν.
Παναγιώτης Πουλίτσας

O Παναγιώτης Πουλίτσας (Γεράκι Λακωνίας, 9 Σεπτεμβρίου1881 - Αθήνα, 16 Ιανουαρίου 1968) ήταν Έλληνας ανώτατος δικαστικός, πρόεδρος του Συμβουλίου της Επικρατείας, μέλος της Ακαδημίας Αθηνών και προσωρινός πρωθυπουργός της Ελλάδας.
Ντιουκ Έλινγκτον

right|thumb|250px|Ο Ντιουκ Έλινγκτον σε εμφάνισή του στο "Hurricane Club" (1943) 

O Έντουαρντ Κένεντι Έλινγκτον ("Edward Kennedy "Duke" Ellington", 29 Απριλίου 1899 - 24 Μαΐου 1974), γνωστός περισσότερο ως Ντιουκ Έλινγκτον, ήταν Αμερικανός συνθέτης, ενορχηστρωτής και πιανίστας της τζαζ μουσικής. Θεωρείται μία από τις σημαντικότερες προσωπικότητες της τζαζ στη διάρκεια του 20ού αιώνα.
Χένρικ Γκαλέεν

Ο Χένρικ Γκαλέεν (γερμανικά: "Henrik Galeen", σημερινό Λβιβ, Ουκρανία, 7 Ιανουαρίου 1881 - Ράντολφ, Η.Π.Α., 30 Ιουλίου 1949) ήταν Αυστριακός σκηνοθέτης, σεναριογράφος και ηθοποιός.
Καλλίνικος

Ο όρος Καλλίνικος φέρεται με τις ακόλουθες έννοιες:

*Καλλίνικος, ευχητικό ελληνικό όνομα που σημαίνει είτε ο επαγγελλόμενος σπουδαία νίκη, είτε ο "θαυμάσιος νικητής".
* Καλλίνικος: Αρχαία ελληνική θρησκευτική επίκληση.
* Καλλίνικος: Βασιλεύς της Κομμαγηνής.
* Καλλίνικος: Αρχαίος Έλληνας σοφιστής και ρήτορας (τρίτος αιώνας μ.Χ.).
* Καλλίνικος: Βυζαντινός αρχιτέκτονας και εφευρέτης του υγρού πυρός (έκτος αιώνας μ.Χ.).

* Σέλευκος Β΄ Καλλίνικος:, ηγεμόνας των Σελευκιδών (εδώ το Καλλίνικος είναι προσωνύμιο).

Το όνομα Καλλίνικος φέρουν επίσης 4 Άγιοι της Ορθοδόξου Εκκλησίας καθώς και οι ακόλουθοι Πατριάρχες και επιφανείς κληρικοί:
* Καλλίνικος: Άγιος της Ορθοδόξου Εκκλησίας.
* Καλλίνικος: Άγιος της Ορθοδόξου Εκκλησίας.
* Καλλίνικος: Άγιος της Ορθοδόξου Εκκλησίας.
* Καλλίνικος Α΄: Πατριάρχης Κωνσταντινουπόλεως και Άγιος της Ορθοδόξου Εκκλησίας.
* Καλλίνικος Β΄: Πατριάρχης Κωνσταντινουπόλεως.
* Καλλίνικος Γ΄: Πατριάρχης Κωνσταντινουπόλεως.
* Καλλίνικος Δ΄: Πατριάρχης Κωνσταντινουπόλεως.
* Καλλίνικος Ε΄: Πατριάρχης Κωνσταντινουπόλεως.
* Καλλίνικος: Πατριάρχης Αλεξανδρείας.
* Καλλίνικος: Εθνομάρτυρας επίσκοπος Διοσπόλεως Κρήτης.
* Καλλίνικος: Επίσκοπος Ρεθύμνης.
* Καλλίνικος: Εθνομάρτυρας επίσκοπος Κυδωνίας Κρήτης.
* Καλλίνικος: π. Μητροπολίτης Πειραιώς και Φαλήρου.
* Καλλίνικος ο Εσφιγμενίτης: Ιερομόναχος και συγγραφέας Αγίου Όρους από την Καππαδοκία, 1821-1884.
* Καλλίνικος: Εθνομάρτυρας Ιεροδιάκονος εκ Βεροίας.
* Καλλίνικος (1821), κληρικός και αγωνιστής του 1821 
Επίσης με το αυτό όνομα φέρονται δύο πόλεις:
* Καλλίνικος: Αρχαία πόλη της Μεσοποταμίας και
* Καλλίνικος: Αρχαία πόλη της Θεσσαλίας.
Ερμιτάζ

Το Ερμιτάζ (ρωσικά: Эрмитаж) αποτελεί το μεγαλύτερο και ένα από τα παλαιότερα μουσεία στον κόσμο, καθώς και ένα από τα σημαντικότερα αξιοθέατα της Αγίας Πετρούπολης. Φιλοξενείται σε ένα συγκρότημα έξι κτιρίων, τα παλαιά Χειμερινά Ανάκτορα, στις όχθες του ποταμού Νέβα. Ανάμεσα στα σημαντικά εκθέματα του μουσείου, περιλαμβάνεται η συλλογή έργων δυτικοευρωπαϊκής τέχνης με έργα των Λεονάρντο ντα Βίντσι, Ωγκύστ Ροντέν, Πάμπλο Πικάσσο, Ανρί Ματίς, Πωλ Γκωγκέν, Πωλ Σεζάν, Κλωντ Μονέ, Ρέμπραντ και άλλων. Φιλοξενούνται ακόμα εκθέματα από την αρχαία Ελλάδα, την Αίγυπτο και τη Ρώμη, καθώς και μεγάλες συλλογές ειδών κοσμηματοποιίας. Ο συνολικός αριθμός των έργων που ανήκουν στις συλλογές του Ερμιτάζ ξεπερνούν τα 3.000.000. 

Η λέξη "ερμιτάζ" ("hermitage") είναι γαλλική, εκ παραφθοράς της ελληνικής λέξης "ερημητήριο". Με τον όρο αυτό αποκαλούσαν οι Γάλλοι οποιαδήποτε εξοχική ή απόκεντρη κατοικία κυρίως για μονήρη ανάπαυση ή αναψυχή. Γνωστότερο τέτοιο ερημητήριο στη Γαλλία ήταν ο παλαιός πύργος που κτίσθηκε το 1225 από τον ιππότη "Γκάσπαρ ντε Σπέριμπεργκ", στην αριστερή όχθη του Ροδανού, στη πεδιάδα Μονμαρσύ, σε μια γραφική οινοπαραγωγική περιοχή της οποίας τα κρασιά είναι ονομαστά. Σ΄ αυτό το ερημητήριο διέμεινε επίσης και ο Ρουσσώ.
Παγασητικός Κόλπος

Η ανατολική πλευρά του Παγασητικού κόλπου φωτογραφημένη από τον δρόμο που ενώνει τα χωριά του [[Πήλιο|Πηλίου]] [[Άγιος Γεώργιος Νηλείας Μαγνησίας|Άγιο Γεώργιο Νηλείας]] και [[Πινακάτες Μαγνησίας|Πινακάτες]]. 
Ο Παγασητικός Κόλπος είναι κλειστή και σχετικά αβαθής θάλασσα που σχηματίζεται ανάμεσα στην κύρια ελληνική χερσόνησο και την χερσόνησο του Πηλίου. Στον μυχό του κόλπου, βρίσκεται το λιμάνι του Βόλου.

Ο κόλπος έχει έκταση περίπου 175 τετρ. χλμ. και μέγιστο βάθος 101 μ. Το άνοιγμα (είσοδος) του κόλπου περιορίζεται νότια, προς τον Ευβοϊκό κόλπο και το Αιγαίο πέλαγος, ανάμεσα στο ακρωτήριο Τρίκερι, της Μαγνησίας, (ανατολικά), και το ακρωτήριο Σταυρός της βορειοανατολικής χερσαίας λωρίδας της Φθιώτιδας (δυτικά), διατηρώντας άνοιγμα μόνον 4 χλμ. 

Ο Παγασητικός Κόλπος υπέφερε για πολλά χρόνια από βιομηχανική, γεωργική και αστική ρύπανση. Τα τελευταία χρόνια, η κατάσταση έχει βελτιωθεί μετά την έναρξη λειτουργίας μονάδας επεξεργασίας λυμάτων στον Βόλο και την διακοπή της απορροής των ομβρίων υδάτων της αποξηραμένης λίμνης Βοιβηίδας (Κάρλα).
Άγιος Γεώργιος

Ο Άγιος Γεώργιος (280 - 23 Απριλίου 303) ήταν Ρωμαίος στρατιωτικός. Καταγόταν από την Καππαδοκία και υπηρετούσε ως αξιωματικός του στρατού επί αυτοκράτορα Διοκλητιανού. Καταδικάστηκε σε θάνατο, επειδή δεν αποκήρυξε τη χριστιανική του πίστη. Αργότερα, αγιοκατατάχθηκε ως Χριστιανός μάρτυρας. 

Αποκαλούμενος από την Ορθόδοξη Εκκλησία "Μεγαλομάρτυς" και "Τροπαιοφόρος", είναι από τους δημοφιλέστερους αγίους σε ολόκληρο τον χριστιανικό κόσμο. Η μνήμη του τιμάται στις 23 Απριλίου για τις Εκκλησίες που πηγαίνουν σύμφωνα με το Ιουλιανό ημερολόγιο, όπου εάν η ημέρα αυτή συμπέσει πριν την Ανάσταση, μετατίθεται τη Δευτέρα της Διακαινησίμου. Ο Άγιος Γεώργιος θεωρείται Άγιος της Ορθόδοξης, της Καθολικής, της Αγγλικανικής, της Λουθηρανικής και της Αρμενικής Εκκλησίας.

Ο Άγιος Γεώργιος, όπως και στο Βυζάντιο, έγινε ο προστάτης και Τροπαιοφόρος άγιος του Ελληνικού Στρατού, έπειτα από την απελευθέρωση του ελληνικού Γένους. Έτσι, στην εικόνα του δράκου είδαν τον Τούρκο κατακτητή, που σκοτώνεται από τον Άγιο. Η απεικόνισή του αυτή εμφανίζεται στην αγιογραφία από τον 12ο αιώνα και μετά.
Παναγιώτης Σκαγιόπουλος

Ο Παναγιώτης Σκαγιόπουλος (Πάτρα, 1864 - Πάτρα, 1942) ήταν σταφιδέμπορος με μεγάλη περιουσία, το μεγαλύτερο μέρος της οποίας διέθεσε για φιλανθρωπικούς σκοπούς, πράξη που τον έκανε ιδιαίτερα αγαπητό στην Πάτρα. 

Ο Σκαγιόπουλος εργάστηκε από νεαρή ηλικία ως ιδιωτικός υπάλληλος, αλλά η έμφυτη κλίση του στο εμπόριο τον ανέδειξε γρήγορα σε έναν από τους πιο επιτυχημένους σταφιδέμπορους της εποχής του. 

Το 1926 έκτισε το Σκαγιοπούλειο ορφανοτροφείο, το οποίο υπάρχει ακόμα και σήμερα στην πόλη. Όταν πέθανε, τάφηκε στο Πρώτο Νεκροταφείο Πατρών, ενώ στο περίβολο του ναού του ιδρύματος υπάρχει το κενοτάφιο του.
UEFA

Η Ένωση Ευρωπαϊκών Ποδοσφαιρικών Ομοσπονδιών (αγγλικά: "Union of European Football Associations" - UEFA, γαλλικά: "Union des associations européennes de football", μεταγραφή: ΟΥΕΦΑ) είναι η μεγαλύτερη ποδοσφαιρική ομοσπονδία στην Ευρώπη, υπεύθυνη για τη διεξαγωγή διοργανώσεων σε ευρωπαϊκό επίπεδο.

Η UEFA ιδρύθηκε στις 15 Ιουνίου του 1954 στη Βασιλεία της Ελβετίας, μετά από διαβούλευση μεταξύ ιταλικών, γαλλικών και βελγικών συλλόγων. Αρχικά, η ευρωπαϊκή ποδοσφαιρική ένωση αποτελούνταν από 25 μέλη που αριθμός τους διπλασιάστηκε από τις αρχές της δεκαετίας του 1990. Τα μέλη της UEFA συμπίπτουν, ως επί το πλείστον, με αναγνωρισμένα κυρίαρχα κράτη στην Ευρώπη, αν και υπάρχουν κάποιες εξαιρέσεις. Μερικές μικρές χώρες, (π.χ. η Πόλη του Βατικανού) δεν είναι μέλη του. Ορισμένα μέλη της UEFA δεν είναι κυρίαρχα κράτη, αλλά αποτελούν μέρος ενός μεγαλύτερου αναγνωρισμένου κυρίαρχου κράτους, στο πλαίσιο του διεθνούς δικαίου. Τα παραδείγματα περιλαμβάνουν την Αγγλία και τη Σκωτία, (μέρος του Ηνωμένου Βασιλείου) ή τις νήσους Φερόες, (τμήμα της Δανίας), ωστόσο στο πλαίσιο κυβερνητικών λειτουργιών που αφορούν τον αθλητισμό, τείνουν να πραγματοποιούνται στο έδαφος του εκάστοτε μέλος της UEFA.

Ορισμένα μέλη της UEFA είναι διηπειρωτικές χώρες, (π.χ. η Τουρκία και η Ρωσία). Πολλές ασιατικές χώρες έχουν επίσης εισέλθει στην Ένωση Ευρωπαϊκών Ποδοσφαιρικών Ομοσπονδιών (UEFA), ιδιαίτερα το Ισραήλ και το Καζακστάν, που ήταν μέλη της AFC. Επιπλέον, ορισμένες ομοσπονδίες μέλη της UEFA επιτρέπουν σε ομάδες που εδρεύουν εκτός της επικράτειάς τους, να λάβουν μέρος σε τους εγχώριες διοργανώσεις. Η Μονακό, για παράδειγμα, παίρνει μέρος στο γαλλικό πρωτάθλημα (αν και το Μονακό αποτελεί ξεχωριστή οντότητα), οι ουαλικές ομάδες Κάρντιφ και Σουόνσι συμμετέχουν σε αγγλικά πρωταθλήματα, η Μπέργουικ Ρέιντζερς ΦΚ, που βρίσκεται στην Αγγλία, αγωνίζεται στην Scottish Professional Football League και η Ντέρρι Σίτι που βρίσκεται στη Βόρεια Ιρλανδία, αγωνίζεται στα πρωταθλήματα της Δημοκρατίας της Ιρλανδίας.

Μέχρι το 1959 τα κεντρικά της γραφεία βρίσκονταν στο Παρίσι, και αργότερα στη Βέρνη. Από το 1995, η έδρα της UEFA μεταφέρθηκε στη Νιόν της Ελβετίας. Ο Ανρί Ντελονέ (Henri Delaunay) ήταν ο πρώτος γενικός γραμματέας και ο Έμπε Σβαρτς (Ebbe Schwartz) ο πρώτος πρόεδρος.
Γιώργος Τσιτσόπουλος

Ο Γιώργος Τσιτσόπουλος (1929 - 24 Απριλίου 2006) ήταν Έλληνας ηθοποιός.
Τάκης Μηλιάδης

Ο Τάκης Μηλιάδης (26 Σεπτεμβρίου 1922 - 14 Απριλίου 1985) ήταν Έλληνας ηθοποιός, που διακρίθηκε κυρίως σε κωμικούς ρόλους.
Γιώργος Κάππης

Ο Γιώργος Κάππης (1928 - 11 Μαΐου 1999) ήταν έλληνας ηθοποιός έγινε γνωστός από δεύτερους ρόλους σε κωμωδίες του κινηματογράφου.

Γεννήθηκε το 1928, στην Θεσσαλονίκη. Εμφανίστηκε σε ταινίες του Γιάννη Δαλιανίδη σε ρόλους όπως του αφελή γιου του Αλέκου Λειβαδίτη στο «Ο εμίρης και ο κακομοίρης» αλλά και ως σκηνοθέτης που τελικά ξυλοφορτώνεται από τον Λάμπρο Κωνσταντάρα στο «Ο τρελός τα έχει 400».Έλαβε μέρος και σε πολλές βιντεοταινίες της δεκαετίας του '80.

Τα τελευταία χρόνια ήταν παραγκωνισμένος καλλιτεχνικά. Πέθανε φτωχός, μέσα στη μοναξιά, το Μάιο του 1999 στο σπίτι του από καρδιά. Κηδεύτηκε στο Νεκροταφείο της Γλυφάδας με παρουσία πολύ λίγων συναδέλφων του. Είχε μια κόρη, την Πατρίτσια.
Βιολοντσέλο

right|thumb|200px|Βιολοντσέλο

Το Βιολοντσέλο ή αλλιώς Τσέλο, είναι ένα έγχορδο μουσικό όργανο που παίζεται με δοξάρι. Έχει τέσσερις χορδές (από τη χαμηλότερη: "ντο, σολ, ρε, λα"), όπως και τα υπόλοιπα έγχορδα της συμφωνικής ορχήστρας.

Ο τσελίστας, είναι πάντα καθιστός, τοποθετεί το βιολοντσέλο ανάμεσα στα πόδια του και το στηρίζει στο έδαφος με τη βοήθεια μίας ρυθμιζόμενης μεταλλικής ράβδου στήριξης. Πρόγονος του βιολοντσέλου είναι η βιόλα ντα γκάμπα, την οποία ο εκτελεστής συγκρατούσε ανάμεσα στις γάμπες του.

Το βιολοντσέλο έχει ένα πλούσιο και δυνατό ήχο. Είναι ένα απο τα πιο βασικά όργανα τόσο στη μουσική δωματίου όσο και στη συμφωνική ορχήστρα. Το σκάφος του (το ξύλινο σώμα) έχει μήκος 75 εκ. ενώ οι χορδές του είναι πιο παχιές από του βιολιού και της βιόλας και χρησιμοποιείται συνήθως μαζί με το Κοντραμπάσο για να παίξει τις μπάσες νότες ενός μουσικού έργου, λόγω όμως της μεγάλης μουσικής του έκτασης, είναι εξίσου αξιόλογο και ως σόλο όργανο.

Το βιολοντσέλο πρωτοεμφανίστηκε στην Ευρώπη στα μέσα του 16ου αι. και αρχικά ονομαζόταν "βιολοντσίνο". Κατά καιρούς υπέστη πολλές τροποποιήσεις, ενώ στον Στραντιβάρι οφείλεται κυρίως ο καθορισμός του οριστικού τύπου και των διαστάσεων του βιολοντσέλου που είναι διπλό σε μέγεθος από τη βιόλα. Η άνοδος του οργάνου άρχισε στην Ιταλία τον 17o αι., με τον Μπαχ και τις Σουίτες του για σόλο βιολοντσέλο και σταδιακά άρχισαν να ανακαλύπτονται οι τεχνικές και οι εκφραστικές δυνατότητές του. Με τον ρομαντισμό, το βιολοντσέλο πήρε ξεχωριστή θέση στην ορχήστρα ως στοιχείο αυτόνομο, στο οποίο οι συνθέτες εμπιστεύονταν ορισμένα χαρακτηριστικά μουσικά θέματα ενώ έπαιξε αξιόλογο ρόλο και ως βασικός συντελεστής του κουαρτέτου εγχόρδων. 

Ο Μπετόβεν, οι ρομαντικοί και ιδιαίτερα ο Βάγκνερ, συνέτειναν στην πλήρη ανεξαρτησία του και έγραψαν ειδικά έργα γι αυτό (Κοντσέρτα, Σονάτες Σονατίνες κ.ά), και το χρησιμοποίησαν στα είδη της μουσικής δωματίου, ισότιμα με το βιολί.
Need for Speed

Το Need for Speed, γνωστό και ως NFS, είναι σειρά βιντεοπαιχνιδιών αγώνων ταχύτητας που ξεκίνησε το 1994 και συνεχίζεται ως σήμερα. Ως ένα από τα πιο επιτυχημένα franchises παιχνιδιών στο είδος του, δημοσιεύτηκε από την Electronic Arts και αναπτύχθηκε από διάφορα στούντιο, συμπεριλαμβανομένων των EA Black Box, Criterion Games και Ghost Games.

Η σειρά κυκλοφόρησε τον πρώτο της τίτλο το 1994, το "The Need for Speed". Ο τίτλος προέρχεται από ένα διάσημο απόσπασμα από μια ταινία του 1986 Top Gun. Όλα τα παιχνίδια της σειράς αποτελούνται από αγωνιστικά αυτοκίνητα σε διάφορες κούρσες, με πολλούς τίτλους που συμπεριλαμβάνουν αγώνες και δράση με την αστυνομία. Το Need for Speed ​​είναι η πιο επιτυχημένη σειρά αγώνων βιντεοπαιχνιδιών στον κόσμο, και ένα από τα πιο επιτυχημένα franchises βιντεοπαιχνιδιών όλων των εποχών. Πάνω από 150 εκατομμύρια αντίτυπα των παιχνιδιών της σειράς έχουν πουληθεί μέχρι σήμερα.
Δήμος Ανατολικού Σελίνου

thumb|200px|Η θέση του δήμου Αρμένων στο νομό Χανίων

Ο Δήμος Ανατολικού Σελίνου ήταν Δήμος του Νομού Χανίων, που προήλθε από την συνένωση των κοινοτήτων Καμπανού, Επανοχωρίου, Σκάφης, Ροδοβανίου, Σούγιας και Τεμενίων. Με την εφαρμογή του προγράμματος Καλλικράτης και εντάχθηκε στον νέο δήμο Καντάνου-Σελίνου. Έδρα του δήμου ήταν ο Καμπανός ενώ κατά την απογραφή του 2001 είχε 1468 κατοίκου και έκταση 136,5 τ.χλμ. και ήταν κυρίως ορεινός. Η οικονομία της περιοχής που καταλάμβανε ο δήμος βασίζεται κυρίως στην ελαιοπαραγωγή και δευτερευόντως στην κτηνοτροφία και τον τουρισμό (Σούγια).
Κοντσέρτο

Το κοντσέρτο (ιτ. "concerto") είναι μουσική σύνθεση όπου ένα σόλο όργανο (και πιο σπάνια, περισσότερα από ένα) αντιπαραβάλλεται με την ορχήστρα Ευρωπαϊκής κλασικής μουσικής.

Η καταγωγή του κοντσέρτου είναι αρκετά παλιά και προέρχεται από τον 15ο αιώνα, όπου είχε τελείως διαφορετική μορφή: ήταν φωνητικό, για λίγους μονωδούς και σολιστικά όργανα. Αργότερα προστέθηκε χορωδία και ορχήστρα και αυτό το είδος εξελίχθηκε στην καντάτα. 

Κατά την περίοδο του Μπαρόκ υπήρχαν τρία είδη οργανικών κοντσέρτων:
* Το πολυχορικό κοντσέρτο, στο οποίο συμμετείχαν διάφορες ισοδύναμες ομάδες
* το Κοντσέρτο-Γκρόσο, στο οποίο μια μικρή ομάδα οργάνων (π.χ. ένα κουαρτέτο από βιολιά ή δύο βιολιά και βιολοντσέλο, κουαρτέτο ή κουϊντέτο εγχόρδων ή πνευστών κ.ά.), διαφοροποιείται από τα υπόλοιπα όργανα της ορχήστρας με έναν ξεχωριστό μουσικό ρόλο. Η δομή του ακολουθούσε τη δομή της σονάτας δωματίου ή της εκκλησιαστικής σονάτας.
* το σόλο κοντσέρτο, για σόλο όργανο και ορχήστρα. Τα σολιστικά όργανα που χρησιμοποιούνταν κυρίως ήταν το βιολί, το όμποε, η τρομπέτα, ή κάποιο πληκτροφόρο όργανο.

Από τον 18ο αιώνα αρχίζει να υποχωρεί το "Κοντσέρτο-Γκρόσο" και να επικρατεί ο πλέον διαδεδομένος μέχρι τις μέρες μας τύπος του κοντσέρτου: είναι τριμερής (γρήγορο-αργό-γρήγορο), με δομή σονάτας. 
* Πρώτο μέρος: ακολουθεί τη φόρμα σονάτας (έκθεση-επεξεργασία-επανέκθεση), διαμορφωμένη έτσι ώστε να εναλλάσσεται ο σολίστας με την ορχήστρα. Στην εισαγωγή του κοντσέρτου παίζει συνήθως ολόκληρη η ορχήστρα και παρουσιάζει τα δύο βασικά θέματα του έργου. Στη συνέχεια ο σολίστας, που έχει και τον κύριο ρόλο σ' ολόκληρο το έργο, ερμηνεύει τα δύο θέματα, με μετατροπία στο δεύτερο θέμα. Η έκθεση τελειώνει συνήθως με ανοδική δεξιοτεχνική κίνηση του σολίστα που καταλήγει σε τρίλια. Η ορχήστρα οδηγεί στην επεξεργασία, στην οποία συμμετέχει εναλλάξ με τον σολίστα. Στο τέλος της επανέκθεσης υπάρχει ένα σολιστικό και άκρως δεξιοτεχνικό τμήμα, η καντέντσα, που στα παλαιότερα κοντσέρτα, ως την εποχή του Λούντβιχ βαν Μπετόβεν ήταν συχνά αυτοσχεδιαστική. 
* Δεύτερο μέρος: είναι αργό και μελωδικό.
* Τρίτο μέρος: γρήγορο και επίσης δεξιοτεχνικό, συνήθως σε μορφή ρόντο.

Τα σολιστικά σημεία του κλασικού κοντσέρτου έχουν χαρακτήρα δεξιοτεχνικό και απαιτούν ιδιαίτερες ικανότητες από τον εκτελεστή, ενώ το τμήμα του κοντσέρτου, το οποίο έχει κατεξοχήν σκοπό την παρουσίαση των ικανοτήτων του σολίστα, είναι η καντέντσα ("cadenza").

Τη μουσική μορφή του κοντσέρτου αξιοποίησαν όλοι σχεδόν οι σημαντικοί συνθέτες της Ευρωπαϊκής κλασικής μουσικής με κυρίαρχο, στατιστικά, όργανο το βιολί και το πιάνο. Υπάρχουν όμως και διπλά, ή και τριπλά κοντσέρτα (π.χ. κοντσέρτα για βιολί και πιάνο, για δύο πιάνα (Φέλιξ Μέντελσον-Μπαρτόλντυ), για φλάουτο και άρπα (Βόλφγκανγκ Αμαντέους Μότσαρτ), για πιάνο, βιολί και βιολοντσέλο (Λούντβιχ βαν Μπετόβεν).

Από τη ρομαντική εποχή άρχισαν να εμφανίζονται παραλλαγές στη δομή του κοντσέρτου, όπως για παράδειγμα τετραμερή κοντσέρτα (Γιοχάνες Μπραμς), ή κοντσέρτα με συνεχόμενα μέρη (όπως του Φραντς Λιστ), ή με επεξεργασία του ίδιου θεματικού υλικού σε όλα τα μέρη (Ρόμπερτ Σούμαν). Παράλληλα αυξανόταν και η δεξιοτεχνία στα σολιστικά μέρη.
Moulin Rouge!

Moulin Rouge! είναι ο τίτλος ταινίας παραγωγής Η.Π.Α.. Το αισθηματικό μιούζικαλ "Moulin Rouge" δημιουργήθηκε σχεδόν εξ ολοκλήρου από τον Μπαζ Λούρμαν και προβλήθηκε για πρώτη φορά στις Ηνωμένες Πολιτείες στις 6 Μαΐου 2001 υπό την αιγίδα της 20th Century Fox. Στην Ελλάδα, οπού διανεμήθηκε από την Odeon, έκανε πρεμιέρα στις 9 Νοεμβρίου 2001. Αφηγείται την ιστορία ενός νεαρού ποιητή, του Κρίστιαν (Γιούαν ΜακΓκρέγκορ), ο οποίος ερωτεύεται μια σταρ του καμπαρέ Μουλέν Ρουζ, την Σατίν (Νικόλ Κίντμαν). Η εξέλιξη του σεναρίου είναι σχεδόν όμοια με αυτή της όπερας "Λα Τραβιάτα".

Το 2006, το Αμερικάνικο Κινηματογραφικό Ινστιτούτο τοποθέτησε το Moulin Rouge! στην 25η θέση των καλύτερων μιούζικαλ όλων των εποχών.
Ηραίον

Ηραίον ήταν το όνομα των ναών προς τιμήν της θεάς Ήρας. Μεγάλος αριθμός αρχαίων ελληνικών, ελληνιστικών και ελληνορωμαϊκών ναών, διάσπαρτων γύρω από τη Μεσόγειο και τη Μέση Ανατολή ήταν αφιερωμένοι στην Ήρα:

*Ηραίον Σάμου, στα νότια της Σάμου.
*Ηραίον της Ήρας Λιμενίας και Ήρας Ακραίας κοντά στην Περαχώρα Κορινθίας.
*Ηραίον Ολυμπίας ή Ναός της Ήρας στην Ολυμπία, στον ιερό χώρο της Άλτεως στην Ολυμπία.
*Ηραίον Άργους ή ναός της "Αργείας Ήρας", έξω από την πόλη του Άργους.
*Ηραίον της Ποσειδωνίας (550 π.Χ.), αποκαλούμενο και Basilica στην Ποσειδωνία (Paestum), στην εκβολή του ποταμού Σέλε (Heraion alla foce del Sele, Paestum), στην περιοχή Σαλέρνο της νότιας Ιταλίας (Μεγάλη Ελλάδα).
*Περίπτερος ναός της Ήρας στην Ποσειδωνία περίπου (450 π.Χ.), τον 18 αιώνα το αποκάλεσαν ναό του Ποσειδώνα, στην Ποσειδωνία (Paestum), ο νεώτερος ναός αφιερωμένος στην Ήρα, δίπλα στον παλαιό, στην εκβολή του ποταμού Σέλε (Sele), στην περιοχή Σαλέρνο της νότιας Ιταλίας (Μεγάλη Ελλάδα).
*Ηραίον της Ήρας Λακινίας (Tempio di Era Lacinia), ακρωτήριο Cappo Colona στον κόλπο του Τάραντα, κοντά στον Κρότωνα της Ιταλίας.
*Ηραίον Σελινούντα, στην Σικελία της Ιταλίας.
*Ναός της Ήρας στο Μεταπόντιο, κοντά στον σημερινό Τάραντα της Ιταλίας.

Επίσης, με το όνομα Ηραίον αναφέρονται και οι σύγχρονοι οικισμοί:
*Το Ηραίον Σάμου είναι παραθαλάσσιος οικισμός στα νότια της Σάμου.
*το Νέο Ηραίο Αργολίδας στην Αργολίδα Πελλοπονήσου.
Γιώργος Τζιφός

Ο Γιώργος Τζιφός (αναφέρεται και ως "Γιώργος Τσιφός", 1918 - 27 Μαΐου 1986) ήταν Έλληνας ηθοποιός του θεάτρου και του κινηματογράφου και γιος του ηθοποιού Σπύρου Τζιφού. Ήταν παντρεμένος με την ηθοποιό Ρένα Λοράνδου (25/11/1924 - 4/5/2013).
Σαλαμάνδρα

Οι σαλαμάνδρες είναι μια ομάδα αμφιβίων που ανήκουν στην τάξη των Ουροδήλων. Στην ευρύτερη ομάδα των σαλαμανδρών εμπεριέχονται και οι τρίτωνες της οικογένειας Salamandria2.
Χρήστος Ευθυμίου

Ο Χρήστος Ευθυμίου (Λαμία, 3 Αυγούστου 1900 - 4 Μαΐου 1971) ήταν Έλληνας κωμικός ηθοποιός του θεάτρου και του κινηματογράφου.
Αλέξις Μπλέντελ

Η Κίμπερλι Αλέξις Μπλέντελ ("Kimberly Alexis Bledel", 16 Σεπτεμβρίου 1981) είναι Αμερικανίδα ηθοποιός. Είναι γνωστή για το ρόλο της στην τηλεοπτική σειρά "Οικογένεια Γκίλμορ" και τις ταινίες "Πέρασμα στην Ωριμότητα" ("Tuck Everlasting"), "Αμαρτωλή Πόλη" ("Sin City"), και "Μπλου Τζην για Τέσσερις" ("The Sisterhood of the Traveling Pants)".
Χαμομήλι

right|thumb|220px|Άνθη χαμομηλιού

Χαμομήλι είναι η κοινή ονομασία για πολλά ποώδη φυτά που ανήκουν στην οικογένεια Αστεροειδή. Περιλαμβάνονται περί τα 70 είδη.
Βάτραχος

thumb|right|Βάτραχος
Ο βάτραχος(βασιλακος) είναι ένα από τα γνωστότερα αμφίβια. Μαζί με τους φρύνους αποτελεί την τάξη των "άνουρων" αμφίβιων. Το γένος των βατράχων ανήκει στην τάξη των ανούρων, που υπάγεται στα αμφίβια. Τα πιο συνηθισμένα είδη βατράχου στην Ελλάδα είναι ο βάτραχος ο πράσινος και ο βάτραχος ο κοινός.
Ψυχρός Πόλεμος

Με τον όρο Ψυχρός Πόλεμος έμεινε γνωστός στην ιστορία ο ανταγωνισμός σε γεωπολιτικό, στρατιωτικό και οικονομικό επίπεδο ανάμεσα σε δύο κύρια μπλοκ χωρών (το Δυτικό μπλοκ, με ηγέτιδα δύναμη τις ΗΠΑ και το Ανατολικό μπλοκ με ηγέτιδα δύναμη την ΕΣΣΔ) από το τέλος του Δευτέρου Παγκοσμίου Πολέμου μέχρι την πτώση της ΕΣΣΔ.

Οι ιστορικοί δεν συμφωνούν πλήρως όσον αφορά την οριοθέτηση της αρχής της περιόδου, όμως είναι γενικά αποδεκτό το διάστημα από το 1945 μέχρι το 1991. <br>
Μετά την λήξη του Δευτέρου Παγκοσμίου Πολέμου, η Συμμαχία που νίκησε ολοκληρωτικά τις δυνάμεις του Άξονα διαλύθηκε. <br> 
Οι δύο ισχυρότερες δυνάμεις στον πλανήτη ήταν πλέον οι ΗΠΑ και η ΕΣΣΔ και τις χώριζαν αβυσσαλέες διαφορές σε όλα τα επίπεδα: η ΕΣΣΔ ήταν μονοκομματικό σοσιαλιστικό κράτος βασισμένο στις αρχές του Μαρξισμού-Λενινισμού ενώ οι ΗΠΑ ήταν κράτος με καπιταλιστική οικονομία και δημοκρατικό καθεστώς.

Χρησιμοποιήθηκε ο όρος «ψυχρός», διότι δεν συνέβη κάποια κύρια ένοπλη σύρραξη ανάμεσα στους δύο συνασπισμούς χωρών, παρόλο που συνέβησαν περιφερειακές συρράξεις σε διάφορες περιοχές του πλανήτη (Κορέα, Βιετνάμ, Αφγανιστάν κ.α.), με άμεση ή έμμεση εμπλοκή των δύο πλευρών. <br>
Οι δύο υπερδυνάμεις μπήκαν σε μακρόχρονη κούρσα εξοπλισμών και συγκρότησης ισχυρότατων στρατιωτικών δυνάμεων με τον φόβο ξεσπάσματος πιθανής γενικευμένης σύρραξης. Κομβικό ρόλο είχαν ιδιαίτερα τα πυρηνικά όπλα και τα συστήματα μεταφοράς τους (υποβρύχια, στρατηγικά βομβαρδιστικά, βαλλιστικοί πύραυλοι κλπ).<br> 
Και οι δύο πλευρές διέθεταν κολοσσιαία οπλοστάσια πυρηνικών όπλων προκειμένου να εξασφαλισθεί η βέβαιη ολοκληρωτική καταστροφή του αντιπάλου εάν αυτός επιχειρούσε πρώτος επίθεση με ατομικά ή συμβατικά όπλα. Το δόγμα αυτό είναι γνωστό σαν Αμοιβαία Εξασφαλισμένη Καταστροφή (Mutually Assured Destruction ή MAD).

Πέραν του στρατιωτικού ανταγωνισμού, η αντιπαράθεση των δύο συνασπισμών εκδηλώθηκε σε πολλές σφαίρες, συμπεριλαμβανομένης της ιδεολογικοπολιτικής, της οικονομικής και της τεχνολογικής. Η προπαγάνδα και ο ψυχολογικός πόλεμος ήταν πεδία έντονης δραστηριότητας και αντιπαράθεσης εκατέρωθεν. Ο τεχνολογικός ανταγωνισμός οδήγησε μεταξύ των άλλων στην αυγή της αστροναυτικής (με την εκτόξευση του πρώτου τεχνητού δορυφόρου στην ιστορία, του σοβιετικού Σπούτνικ) και της διαστημικής εποχής γενικότερα.
Κέδρος

right|thumb|200px|Κέδρος της Κύπρου
Ο κέδρος ("Cedrus") είναι κωνοφόρο αειθαλές δέντρο που ανήκει στην οικογένεια των Πευκοειδών (Pinaceae). Περιλαμβάνει τρία είδη και ένα υποείδος. Δάση από κέδρους συναντώνται στην Τουρκία και στο Λίβανο ("Cedrus libani" subsp. "libani" - Κέδρος του Λιβάνου), στα όρη του Άτλαντα στην Αλγερία ("Cedrus atlantica" - Κέδρος του Άτλαντα), στα Ιμαλάια ("Cedrus deodara" - Κέδρος των Ιμαλαΐων) και στην Κύπρο ("Cedrus libani" subsp. "brevifolia" - Κέδρος της Κύπρου ή ο βραχύφυλλος). Ο κέδρος αναφέρεται στο γένος "Cedrus" και διαφέρει από το κέδρο που αναφέρεται στο γένος "Juniperus" (η άρκευθος).
Νότια Αφρική

Η Νότια Αφρική, επίσημα Δημοκρατία της Νότιας Αφρικής είναι χώρα που τοποθετείται γεωγραφικά στο νότιο άκρο της αφρικανικής ηπείρου. Έχει πληθυσμό 59.622.350 κατοίκους σύμφωνα με επίσημη εκτίμηση για το 2020. Συνορεύει με τις χώρες: Ναμίμπια, Μποτσουάνα, Ζιμπάμπουε, Μοζαμβίκη και Εσουατίνι καθώς και με το Λεσότο που είναι περίκλειστο έδαφος, περιβαλλόμενο πανταχόθεν από περιοχές της Νότιας Αφρικής. Τον Ιούνιο του 2010 η Νότια Αφρική έγινε η πρώτη αφρικάνική χώρα η οποία διοργάνωσε Παγκόσμιο Κύπελλο Ποδοσφαίρου (Μουντιάλ).

Οι φυλετικές διαμάχες της λευκής μειονότητας με τη μαύρη πλειοψηφία έπαιξαν σημαντικό ρόλο στην ιστορία και την πολιτική της Νότιας Αφρικής, ιδιαίτερα σε ό,τι αφορά στο απαρτχάιντ, που θεσμοθετήθηκε το 1948 από το Νοτιοαφρικανικό Εθνικό Κόμμα, αν και οι φυλετικές διακρίσεις προϋπήρχαν. Οι νόμοι που καθόρισαν το απαρτχάιντ ως εσωτερική πολιτική του κράτους άρχισαν να φθίνουν το 1990, μετά από μακρό και βίαιο αγώνα της μαύρης πλειοψηφίας και ορισμένων, λευκών (π.χ. Αντρέ Μπρινκ και "Λευκή Ξερή Εποχή") έγχρωμων και Ινδών Νοτιοαφρικανών.
Χαζοπούλια

Χαζοπούλια "(For the Birds)" είναι ο τίτλος ταινίας κινουμένων σχεδίων μικρού μήκους, που δημιουργήθηκε από την Pixar το 2000. Προβάλλονταν στους κινηματογράφους μαζί με την ταινία Μπαμπούλας Α.Ε. και περιέχεται στο DVD της ίδιας ταινίας. Κέρδισε το 2001 βραβείο Όσκαρ καλύτερης ταινίας κινουμένων σχεδίων μικρού μήκους.
Λουί Αλεξάντρ Μπερτιέ

O Λουί Αλεξάντρ Μπερτιέ ("Louis-Alexandre Berthier", 20 Νοεμβρίου 1753 – 1 Ιουνίου 1815), πρίγκηπας του Neuchâtel, ήταν στρατάρχης της Γαλλίας, αντικοντόσταυλος της Γαλλίας από το 1808 και αρχηγός του επιτελείου του Ναπολέοντα Α΄.
Νικόλαος Σμόλενιτς

Ο Νικόλαος Σμόλενιτς ή Σμόλεντζ (1839 - 1919) ήταν Έλληνας στρατιωτικός και πολιτικός.

Γιος του Λεωνίδα Σμόλεντς και μεγαλύτερος αδελφός του Κωνσταντίνου Σμολένσκη. Σπούδασε στη Σχολή Ευελπίδων και συνέχισε στρατιωτικές σπουδές στο εξωτερικό. Επανερχόμενος κατατάχθηκε στο πυροβολικό ως αξιωματικός. Αν και δεν συμμετείχε σε πολεμικές επιχειρήσεις γρήγορα ανήλθε στη στρατιωτική ιεραρχία φθάνοντας στο βαθμό του υποστράτηγου.

Το 1862 συμμετείχε στη συνωμοσία κατά του Όθωνα και αργότερα εξ αυτού ορμώμενος αναμείχθηκε στη πολιτική όπου τελικά εκλέχθηκε το 1895 Βουλευτής Αίγινας. Το ίδιο έτος, επί Κυβερνήσεως Θ. Δηλιγιάννη, ανέλαβε το Υπουργείο των Στρατιωτικών, από τη θέση την οποία και παραιτήθηκε δύο χρόνια μετά διαφωνώντας σε αποστολή στρατού στη Κρήτη.

Σμόλενιτς
Σ
Ευαγγέλιο του Ιούδα

Το Ευαγγέλιο του Ιούδα είναι ένα πρώιμο κείμενο του γνωστικού χριστιανισμού που χρησιμοποιούσαν οι Καϊνίτες, μια πρώιμη χριστιανική γνωστική ομάδα και αποτελεί τμήμα ενός κώδικα γνωστού ως "Codex Tchacos".
Σταρ Τρεκ

Σταρ Τρεκ ("Star Trek") ονομάζεται το franchise που δημιουργήθηκε με την ομώνυμη αμερικανική τηλεοπτική σειρά επιστημονικής φαντασίας διαδραματιζόμενη στο μέλλον, όπου η Γη συμμετέχει στην φανταστική "Ηνωμένη Ομοσπονδία Πλανητών" ("United Federation of Planets"). Εμπνευστής και δημιουργός της σειράς ήταν ο συγγραφέας Τζιν Ροντένμπερρι (Gene Roddenberry, 1921-1991). Από το 1966 οπότε μεταδόθηκε στην τηλεόραση των Η.Π.Α. το πρώτο επεισόδιο (το The Man Trap), έχουν γυριστεί περισσότερα από 720 ακόμα, σε 5 σειρές που εκτείνονται σε 4 δεκαετίες (1966-2005). Επιπλέον, έχουν γυριστεί 13 κινηματογραφικές ταινίες, έχει κυκλοφορήσει πλήθος μυθιστορημάτων, διηγημάτων, επιτραπέζιων και βιντεοπαιχνιδιών και το 1973 μία σειρά κινουμένων σχεδίων ("Star Trek The Animated Series"). Επίσης, τον Ιανουάριο του 2004 είδε το φως η σειρά "Νέα Ταξίδια" ("New Voyages"), γυρισμένη από θαυμαστές και διατιθέμενη αποκλειστικά μέσω διαδικτύου. Ετησίως, ο θεσμός των Συνεδρίων του Σταρ Τρεκ επιτρέπει την συνάντηση των πολυπληθών θαυμαστών του. Τον Μάιο του 2009 κυκλοφόρησε η ενδέκατη ταινία (με τίτλο "Star Trek" ή "Star Trek XI"), η οποία εξιστορεί γεγονότα που συμβαίνουν σε μία εναλλακτική πραγματικότητα, τοποθετημένη χρονικά πριν την πρώτη σειρά και πυροδοτημένη από μια έκρηξή σούπερ νόβα 15 χρόνια μετά το "Star Trek: Nemesis", η οποία στέλνει πίσω στον χρόνο τον κακό Νέρο και τον Σποκ, με αποτέλεσμά την αλλαγής της ροής της ιστορίας και την δημιουργία μίας νέας πραγματικότητας.

Το φρανσαίζ θεωρείται από τα μεγαλύτερα και πιο επιτυχημένα παγκοσμίως έχοντας αποφέρει πάνω από εκατομμύρια δολάρια παγκοσμίως.
Αλεξάντερ Σίντιγκ

O Αλεξάντερ Σίντιγκ (21 Νοεμβρίου 1965) είναι Σουδανός ηθοποιός. Το πλήρες όνομά του, με βάση τη σουδανική παράδοση όπου αντί για επώνυμο αναφέρονται οι πρόγονοι του πατέρα, είναι "Σίντιγκ Ελ Ταχίρ Ελ Φαντίλ Ελ Σίντιγκ Αμπντεραχμάν Μοχάμμεντ Αχμέντ Αμπντέλ Καρίμ Ελ Μάχντι". Ο πατέρας του είναι ο αδερφός του πρώην πρωθυπουργού του Σουδάν Σαντέκ αλ Μαχντί και η Αγγλίδα μητέρα του αδερφή του Μάλκολμ ΜακΝτάουελ (που υποδύθηκε τον Άλεξ στο "Κουρδιστό πορτοκάλι").

Ο Σίντιγκ έγινε γνωστός κυρίως ως πρωταγωνιστής της τηλεοπτικής σειράς επιστημονικής φαντασίας "Σταρ Τρεκ - Ο διαστημικός σταθμός εννιά" (1993-1999). Τον Ιούνιο του 1997 παντρεύτηκε την ηθοποιό Νάνα Βίζιτορ, η οποία επίσης πρωταγωνιστούσε στην σειρά Σταρ Τρεκ. Ο γάμος διάρκεσε μέχρι τον Απρίλιο του 2001. Ο γιος τους Ντζάνγκο Ελ Ταχίρ Ελ Σιντίγκ γεννήθηκε το 1996.
Ζαν Μπατίστ Μπεσσιέρ

Ο Ζαν Μπατίστ Μπεσσιέρ ("Jean Baptiste Bessières"), δούκας της Ίστριας (6 Αυγούστου 1768 – 1 Μαΐου 1813), ήταν στρατάρχης της Γαλλίας, και υπηρέτησε κατά τους Ναπολεόντειους Πολέμους και τους Πολέμους της Γαλλικής Επανάστασης.

Εγκατέλειψε τις ιατρικές του σπουδές για να καταταγεί στον στρατό το 1792, τη στιγμή που η Γαλλία απειλείτο από παντού. Μαζί με την ομάδα των Λάν, Ντεσσαί και Νταβού, στήριξαν τον Ναπολέοντα Α΄ σε όλες τις εκστρατείες του. Ανδραγάθησε στην Αίγυπτο, αλλά και στις μετέπειτα περιπέτειες στην Συρία, όπου κατέφυγαν τα υπολείμματα του γαλλικού στρατού μετά την φυγή του Ναπολέοντα.

Στην μάχη του Βάγκραμ μία βολίδα τον έριξε στο έδαφος και οι άνδρες του θεωρώντας τον νεκρό, άρχισαν να τον θρηνούν. Όταν συνήλθε, ο Ναπολέων εξέφρασε την συγκίνησή του για εκείνο το περιστατικό που έκανε τους πάντες να κατανοήσουν πόσο απαραίτητος ήταν αυτός ο άνθρωπος και πόσο θα κόστιζε η απώλειά του στο στράτευμα. Μαζί με τον Μυρά θεωρείτο ένας από τους καλύτερους διοικητές ιππικού της γαλλικής στρατιάς. Τελικά η μοιραία βολή ήλθε την 1 Μαΐου του 1813, στη μάχη του Λύτσεν, όταν μία οβίδα τον κτύπησε κατάστηθα. Εκείνη τη φορά ο Ναπολέων τον θρήνησε πραγματικά, μαζί με ολόκληρη την Ανακτορική Φρουρά. Η σορός του βρίσκεται στο Γαλλικό Πάνθεον.
Volkswagen AG

Η Volkswagen AG (), δηλαδή Volkswagen Aktiengesellschaft (Ανώνυμη Εταιρεία), μεγάλος της όπου γνωστή διεθνώς ως Volkswagen Group / Όμιλος Volkswagen, είναι η μεγαλύτερη αυτοκινητοβιομηχανία στην Ευρώπη και παγκοσμίως. Το 2016 οι συνολικές πωλήσεις του ομίλου ανήλθαν στα 10,3 εκατομμύρια οχήματα, παίρνοντας έτσι τον τίτλο της μεγαλύτερης αυτοκινητοβιομηχανίας παγκοσμίως από την Toyota. Η έδρα του ομίλου βρίσκεται στην πόλη Βόλφσμπουργκ, στην Κάτω Σαξονία της Γερμανίας.
Κορλεόνε

Το Κορλεόνε (σικελ. "Cunigghiuni", ιταλ. "Corleone") είναι πόλη στη Σικελία της Ιταλίας. Ο δήμος με πληθυσμό 11.500 κατοίκους, υπάγεται διοικητικά στην επαρχία Παλέρμο της περιφέρειας Σικελίας. Βρίσκεται 60χμ νότια του Παλέρμο και 110χμ βόρεια του Αγκριτζέντο (Ακράγας) σε υψόμετρο 542 μέτρων από την επιφάνεια της θάλασσας. 
Η ονομασία συντίθεται από τις λέξεις "cuore" (καρδιά) και "leone" (λέων), συνεπώς μεταφράζεται "Λεοντόκαρδος". Το έμβλημα της πόλης είναι ένα λιοντάρι σε όρθια στάση κρατώντας μία καρδιά.
Lancia

H Lancia () είναι ιταλική αυτοκινητοβιομηχανία, που ανήκει στον όμιλο Stellantis (προηγουμένως στην Fiat Chrysler Automobiles, η οποία συνενώθηκε με τον όμιλο Groupe PSA σε αναλογία 50 / 50, δημιουργώντας την Stellantis). Στο παρελθόν αποτελούσε την πολυτελή θυγατρική του ομίλου της Fiat. Από το 2009 άρχισε συνεργασία και με την Chrysler, με την οποία μοιραζόταν τα μοντέλα της για λίγα χρόνια. Επί του παρόντος η εταιρεία δεν εξάγεται, καθώς τον Ιανουάριο του 2017 ανακοινώθηκε η τότε απόφαση της Fiat να περιορίσει την Lancia σε ένα μόνο μοντέλο, την Ypsilon, και αποκλειστικά στην αγορά της Ιταλίας, όπως και έγινε. Ωστόσο, από τον Ιανουάριο του 2021 ανήκει στον όμιλο Stellantis, ο οποίος τον ίδιο μήνα ανακοίνωσε και αμέσως ξεκίνησε την εξέλιξη μιας νέας γενιάς μοντέλων για την εταιρεία, που θα κυκλοφορήσουν στην αγορά το 2024.
Τηλενουβέλα

Ο όρος τηλενουβέλα περιγράφει μία καθημερινή τηλεοπτική σειρά με προέλευση συνήθως την Λατινική Αμερική. Προέρχεται από τις ισπανικές λέξεις television και novela. Αν και διαφέρουν αρκετά, οι τηλενουβέλες συνήθως συγκρίνονται με τις Σαπουνόπερες.
Μπερνάρντο Προβεντσάνο

Ο Μπερνάρντο Προβεντσάνο ("Bernardo Provenzano", 31 Ιανουαρίου 1933 - 13 Ιουλίου 2016) ήταν Ιταλός εγκληματίας, μέλος της σικελικής μαφίας.
Βαράσοβα

right|450px|thumb|Η Βαράσοβα
right|thumb|250px|Το σπήλαιο του ναού
right|thumb|250px|Η θέα από το σπήλαιο
Η Βαράσοβα είναι βουνό της Αιτωλοακαρνανίας που βρίσκεται ανατολικά του Εύηνου ποταμού και δυτικά του Αντιρρίου και της Παλιοβούνας. Είναι ένας τεράστιος όγκος ασβεστολιθικών πετρωμάτων και το μέγιστο ύψος του είναι 917 μ.. Στην αρχαιότητα ονομαζόταν Χάλκεια.